परम्परागत ज्ञानको बौद्धिक सम्पत्तिका सन्दर्भमा भाषाको पनि महत्त्वपूर्ण भूमिका रहन्छ । कुनै पनि सामग्री वा वस्तुको पेटेन्ट, व्यापार चिह्न, डिजाइन लगायत औद्यौगिक कुरा बौद्धिक सम्पत्तिमा पर्दछन् । प्रकृतिले दिएको स्रोत–साधनलाई मानवीय क्षमता प्रयोग गरी जीवन उपयोगी बनाउनु बौद्धिक सम्पत्ति हो । बौद्धिक सम्पत्तिभित्र सुरक्षण गर्नुपर्ने महत्त्वपूर्ण वस्तु भनेको परम्परागत ज्ञान पनि हो । परम्परागत ज्ञानको संरक्षण गर्दा निम्न कुराको संरक्षण हुने भनी आधुनिक विज्ञानले प्रमाणित गरेको छ ।
